Občina Dobrepolje, na podlagi Odloka o proračunu Občine Dobrepolje za leto 2017 (Uradni list RS, št. 86/2016 in 23/2017), 6. člena Statuta Občine Dobrepolje (Uradni list RS, št. 28/2008 in 14/2017) ter Pravilnika o ohranjanju in spodbujanju razvoja kmetijstva v Občini Dobrepolje za programsko obdobje 2015-2020 (Uradni list RS, št. 61/2015; v nadaljevanju pravilnik), objavlja

**JAVNI RAZPIS**

**ZA SOFINANCIRANJE UKREPOV OHRANJANJA IN SPODBUJANJA RAZVOJA**

**KMETIJSTVA IN PODEŽELJA V OBČINI DOBREPOLJE ZA LETO 2017**

1. **NAROČNIK IN IZVAJALEC JAVNEGA RAZPISA**

Občina Dobrepolje, Videm 35, 1312 Videm-Dobrepolje (v nadaljevanju občina) razpisuje Javni razpis za sofinanciranje ukrepov ohranjanja in spodbujanja razvoja kmetijstva in podeželja v Občini Dobrepolje za leto 2017.

1. **PREDMET/ NAMEN JAVNEGA RAZPISA**

Predmet javnega razpisa je dodelitev nepovratnih sredstev pomoči za ohranjanje in spodbujanje razvoja kmetijstva in podeželja v Občini Dobrepolje za leto 2017, ki se dodelijo za:

* državne pomoči v skladu z Uredbo Komisije (EU) št. 702/2014 z dne 25. junija 2014 o razglasitvi nekaterih vrst pomoči v kmetijskem in gozdarskem sektorju ter na podeželju za združljive z notranjim trgom z uporabo členov 107 in 108 Pogodbe o delovanju Evropske unije (UL L št. 193, z dne 1. 7. 2014 str. 1–75, v nadaljnjem besedilu: Uredba Komisije (EU) št. 702/2014)
* pomoči *de minimis* v skladu z Uredbo Komisije (EU) št. 1407/2013 z dne 18. decembra 2013 o uporabi členov 107 in 108 Pogodbe o delovanju Evropske unije pri pomoči *de minimis* (UL L št. 352, z dne 24. 12. 2013, str. 1–8, v nadaljnjem besedilu: Uredba Komisije (EU) št. 1407/2013), ter
* druge ukrepe.

A. Državne pomoči po skupinskih izjemah v kmetijstvu/ Uredba komisije (EU) št. 702/2014

Ukrep 1/ Pomoč za naložbe v opredmetena ali neopredmetena sredstva na kmetijskih gospodarstvih v zvezi s primarno kmetijsko proizvodnjo

**Podukrep 1.1/ Posodabljanje kmetijskih gospodarstev**

**Podukrep 1.2 Urejanje kmetijskih zemljišč in pašnikov**

|  |  |
| --- | --- |
| B. *De minimis* pomoči / Uredba komisije (EU) št. 1407/2013  **Ukrep 6/ Pomoč za gradnjo in obnovo gozdnih vlak** |  |
| C. Ostali ukrepi občine  **Ukrep 7/ Štipendiranje bodočih nosilcev kmetij**  **Ukrep 8/ Drugi ukrepi** |  |

1. **VREDNOST RAZPISANIH SREDSTEV**

Vrednost razpisanih sredstev v višini 18.100,00 € je zagotovljena v proračunu Občine Dobrepolje za leto 2017 na ustrezni proračunski postavki.

Proračunske postavke so:

*/Ukrep 1*

0411030 Naložbe v kmetijska gospodarstva *9.000,00 EUR*

*/Ukrep 8*

0411037 Zagotavljanje tehnične podpore v kmetijstvu 4.300,00 EUR

*/Ukrep 7*

0411040 Pomoč pri izobraževanju bodočih nosilcev kmetij *800,00 EUR*

*/Ukrep 6*

0411049 Vlake *4.000,00 EUR*

Vrsta ukrepa:

|  |  |
| --- | --- |
| **UKREP** | **Višina sredstev** |
| **A. DRŽAVNE POMOČI PO SKUPINSKIH IZJEMAH V KMETIJSTVU**  Uredba komisije (EU) št. 702/2014 |  |
| **UKREP 1**  Pomoč za naložbe v opredmetena ali neopredmetena sredstva na kmetijskih gospodarstvih v zvezi s primarno kmetijsko proizvodnjo  **PODUKREP 1.1** Posodabljanje kmetijskih gospodarstev/ **5.700 EUR**  **PODUKREP 1.2** Urejanje kmetijskih zemljišč in pašnikov/ **3.300 EUR** | **9.000 EUR** |
| **B. *DE MINIMIS* POMOČI**  Uredba Komisije (EU) št. 1407/2013 |  |
| **UKREP 6**  Pomoč za gradnjo in obnovo gozdnih vlak | **4.000 EUR** |
| **C. OSTALI UKREPI OBČINE** |  |
| **UKREP 7**  Štipendiranje bodočih nosilcev kmetij  **UKREP 8**  Drugi ukrepi  Sofinanciranje neprofitnih aktivnosti in materialnih stroškov društev oziroma združenj s področja kmetijstva, gozdarstva in podeželja | **800 EUR**  **4.300 EUR** |

Sredstva se bodo dodeljevala na podlagi pogojev in meril, ki so sestavni del tega javnega razpisa ter skladno s Pravilnikom o ohranjanju in spodbujanju razvoja kmetijstva in podeželja v Občini Dobrepolje za programsko obdobje 2015-2020 (Ur.l. RS, št. 61/2015; v nadaljevanju pravilnik).

1. **UKREPI NA PODROČJU KMETIJSTVA**SPLOŠNE DOLOČBE, NAMEN, UPRAVIČENCI, UPRAVIČENI STROŠKI, POGOJI TER INTENZIVNOST POMOČI

**A. DRŽAVNE POMOČI PO SKUPINSKIH IZJEMAH**

UREDBA ŠT. 702/2014/ EU

**Izvzeta področja uporabe Uredbe Komisije (EU) št. 702/2014**

1. Do pomoči po tem razpisu za ukrepe na podlagi Uredbe Komisije (EU) št. 702/2014 niso upravičeni subjekti, ki so:

* naslovniki neporavnanega naloga za izterjavo na podlagi predhodnega sklepa Komisije EU, s katerim je bila pomoč razglašena za nezakonito in nezdružljivo z notranjim trgom;
* podjetja v težavah.

1. Pomoči po tem razpisu se ne uporabljajo za ukrepe na podlagi Uredbe Komisije (EU) št. 702/2014 za:

* pomoč za dejavnosti, povezane z izvozom v tretje države ali države članice, in sicer če je pomoč neposredno povezana z izvoženimi količinami, vzpostavitvijo in delovanjem distribucijske mreže ali drugimi tekočimi stroški, povezanimi z izvozno dejavnostjo;
* pomoč, ki je odvisna od prednostne uporabe domačega blaga pred uporabo uvoženega blaga.

1. Pomoči po tem razpisu za ukrepe na podlagi Uredbe Komisije (EU) št. 702/2014 se ne dodeli za davek na dodano vrednost.

Spodbujevalni učinek

1. Za ukrepe po Uredbi komisije (EU) št. 702/2014 se pomoč lahko dodeli, če ima spodbujevalni učinek. Pomoč ima spodbujevalni učinek, če je vloga za pomoč predložena pred začetkom izvajanja projekta ali dejavnosti.
2. Vloga za pomoč mora vsebovati najmanj naslednje podatke:

* ime in velikost podjetja;
* opis projekta ali dejavnosti, vključno z datumom začetka in konca;
* lokacijo projekta ali dejavnosti;
* seznam upravičenih stroškov;
* vrsto (nepovratna sredstva, posojilo, jamstvo, vračljivi predujem ali drugo) in znesek javnega financiranja, potrebnega za projekt ali dejavnost ter
* izjave vlagatelja:

a) da ne prejema oziroma ni v postopku pridobivanja pomoči za iste upravičene stroške iz drugih javnih virov ter

b) glede izpolnjevanja pogojev iz prvega odstavka 7. člena pravilnika.

Kumulacija (8. člen Uredbe Komisije št. 702/2014)

1. Najvišji zneski pomoči po posameznih ukrepih, določenih s tem razpisom za Ukrep 1, ne smejo preseči najvišjih zneskov pomoči določenih v členih 14, 15, 21, 38 in 43 Uredbe Komisije (EU) št. 702/2014, ne glede na to ali se podpora za projekt ali dejavnost v celoti financira iz nacionalnih sredstev ali pa se delno financira iz sredstev EU.
2. Pomoč, izvzeta z Uredbo Komisije (EU) št. 702/2014, se lahko kumulira z vsako drugo državno pomočjo v zvezi z istimi upravičenimi stroški, ki se deloma ali v celoti prekrivajo samo, če se s tako kumulacijo ne preseže najvišje intenzivnosti pomoči ali zneska pomoči, ki se uporablja za zadevno pomoč v skladu z Uredbo Komisije (EU) št. 702/2014.
3. Pomoč, izvzeta z Uredbo Komisije (EU) št. 702/2014, se ne kumulira s plačili iz člena 81(2) in člena 82 Uredbe (EU) št. 1305/2013 v zvezi z istimi upravičenimi stroški, če bi bila s tako kumulacijo presežena intenzivnost pomoči ali znesek pomoči, ki sta določena v Uredbi Komisije (EU) št. 702/2014.
4. Pomoč, izvzeta z Uredbo Komisije (EU) št. 702/2014, se ne kumulira z nobeno pomočjo de minimis v zvezi z istimi upravičenimi stroški, če bi bila s tako kumulacijo presežena intenzivnost pomoči ali znesek pomoči, ki sta določena v Uredbi Komisije (EU) št. 702/2014.

**A. *UKREP 1: POMOČ ZA NALOŽBE V OPREDMETENA ALI NEOPREDMETENA SREDSTVA NA KMETIJSKIH GOSPODARSTVIH V ZVEZI S PRIMARNO KMETIJSKO PROIZVODNJO***

1. Z naložbo se skuša doseči vsaj enega od naslednjih ciljev:

* izboljšanje splošne učinkovitosti in trajnosti kmetijskega gospodarstva, zlasti z zmanjšanjem stroškov proizvodnje ali izboljšanjem in preusmeritvijo proizvodnje;
* izboljšanje naravnega okolja, higienskih razmer ali standardov za dobrobit živali, če zadevna naložba presega veljavne standarde Unije;
* vzpostavljanje in izboljšanje infrastrukture, povezane z razvojem, prilagajanjem in modernizacijo kmetijstva, vključno z dostopom do kmetijskih zemljišč, komasacijo in izboljšanjem zemljišč, oskrbo in varčevanjem z energijo in vodo.

1. Pomoč se ne dodeli za:

* nakup proizvodnih pravic, pravic do plačila in letnih rastlin;
* zasaditev letnih rastlin;
* dela v zvezi z odvodnjavanjem;
* nakup živali in samostojen nakup kmetijskih zemljišč;
* naložbe za skladnost s standardi Unije, z izjemo pomoči, dodeljene mladim kmetom v 24 mesecih od začetka njihovega delovanja;
* za že izvedena dela, razen za izdelavo projektne dokumentacije;
* investicije, ki se izvajajo izven območja občine;
* investicije, ki so financirane iz drugih javnih virov Republike Slovenije ali EU, vključno s sofinanciranjem prestrukturiranja vinogradov;
* stroške, povezane z zakupnimi pogodbami;
* obratna sredstva.

**A. POD*UKREP 1.1: POSODABLJENJE KMETIJSKIH GOSPODARSTEV***

1. **Višina razpisanih sredstev** je 5.700 EUR, ukrep se izvede v okviru proračunske postavke 0411030.
2. Pomoč se lahko dodeli za naložbe v živinorejsko in rastlinsko proizvodnjo na kmetijskih gospodarstvih.
3. **Upravičeni stroški**:

– stroški izdelave projektne dokumentacije za novogradnjo (rekonstrukcijo) hlevov in gospodarskih poslopij na kmetijskih gospodarstvih;

– stroški gradnje, rekonstrukcije ali adaptacije hlevov in gospodarskih poslopij na kmetijskih gospodarstvih, ki služijo primarni kmetijski proizvodnji ter ureditev izpustov (stroški materiala in storitev);

– stroški nakupa kmetijske mehanizacije do njene tržne vrednosti;

– stroški opreme hlevov in gospodarskih poslopij;

– stroški nakupa rastlinjaka, montaže ter opreme v rastlinjaku;

– stroški nakupa in postavitev zaščite pred neugodnimi vremenskimi razmerami (protitočne mreže …);

– stroški nakupa računalniške programske opreme, patentov, licenc, avtorskih pravic in blagovnih znamk.

1. **Upravičenci do pomoči so:**

– kmetijska gospodarstva, vpisana v register kmetijskih gospodarstev, ki ležijo na območju občine, oziroma katerih naložba se izvaja na območju občine;

– dejavnost primarne kmetijske proizvodnje opravljajo na najmanj 4 ha kmetijskih površin v lasti ali zakupu, ki ležijo na območju občine,

– na kmetijskem gospodarstvu redijo najmanj 4 GVŽ, glave živine.

1. **Pogoji za pridobitev\*:**

– predložitev ustreznega dovoljenja za izvedbo investicije, če je s predpisi s področja gradnje objektov to potrebno;

– projektno dokumentacijo za izvedbo naložbe ter dokazila o teh stroških, kadar so upravičeni do sofinanciranja;

– za naložbo, ki mora biti v skladu z določili 14(5) člena Uredbe 702/2014, mora biti presoja vplivov na okolje, če je le ta potrebna, predložena z vlogo za pridobitev pomoči;

– ponudbe oziroma predračun za načrtovano naložbo;

– predložitev oddane zbirne vloge (subvencijska vloga) v tekočem oziroma preteklem letu, če rok za oddajo zbirne vloge v tekočem letu še ni potekel;

– mnenje o upravičenosti in ekonomičnosti investicije, ki ga pripravi pristojna strokovna služba, regijska ali občinska pospeševalna služba,

– drugi pogoji, opredeljeni z javnim razpisom.

1. **Intenzivnost pomoči:**

– do 15 % upravičenih stroškov naložb na kmetijskih gospodarstvih.

Najvišji skupni znesek za naložbo na kmetijskem gospodarstvu iz tega podukrepa lahko znaša največ do 3.000 EUR na leto na kmetijsko gospodarstvo.

Vlogo za pomoč v okviru tega ukrepa predloži nosilec kmetijskega gospodarstva.

*\*Natančnejši seznam zahtevanih prilog je del razpisnega obrazca Ukrepa 1.1.*

**A. POD*UKREP 1.2: UREJANJE KMETIJSKIH ZEMLJIŠČ IN PAŠNIKOV***

1. **Višina razpisanih sredstev** je 3.300 EUR, ukrep se izvede v okviru proračunske postavke 0411030.
2. Pomoč se lahko dodeli za namen urejanja kmetijskih zemljišč in pašnikov.
3. **Upravičeni stroški:**

– stroški izdelave načrta ureditve kmetijskega zemljišča (nezahtevne agromelioracije, pašniki);

– stroški izvedbe del za nezahtevne agromelioracije;

– stroški nakupa opreme za ograditev in pregraditev pašnikov z ograjo;

– stroški nakupa opreme za ureditev napajališč za živino.

1. **Upravičenci do pomoči:**

– posamezna kmetijska gospodarstva in ali več kmetijskih gospodarstev, vključenih v skupno naložbo (pašna skupnost, agrarna skupnost …);

– kmetijska gospodarstva, vpisana v register kmetijskih gospodarstev, ki ležijo na območju občine, oziroma katerih naložba se izvaja na območju občine;

– dejavnost primarne kmetijske proizvodnje opravljajo na najmanj 2 ha kmetijskih površin v lasti ali zakupu.

1. **Pogoji za pridobitev\*:**

– ustrezna dovoljenja oziroma projektna dokumentacija za izvedbo naložbe ter dokazila o teh stroških, kadar so upravičeni do sofinanciranja,

– predračun stroškov, za katere se uveljavlja pomoč,

– kopija katastrskega načrta,

– dovoljenje lastnika zemljišča za izvedbo naložbe v primeru zakupa zemljišča,

– sredstva se dodelijo za novogradnjo pašnika (zemljišče, na katerem se ureja pašnik ne sme biti manjše od 1 ha), za razširitev obstoječega pašnika (zemljišče ne sme biti manjše od 1 ha) ali obnovo pašnika, starejšega od 10 let,

– drugi pogoji, opredeljeni z razpisom.

1. **Intenzivnost pomoči:**

– do 50 % upravičenih stroškov (strojne ure in stroški materiala) za krčenje drevesne zarasti in grmičevja, planiranje terena, odstranjevanje kamenja in drenažiranja kmetijskih zemljišč), vendar največ 1.000,00 EUR na upravičenca,

– do največ 150 EUR/ha urejenega pašnika vendar največ 1.000,00 EUR na upravičenca.

Najvišji skupni znesek za naložbo na kmetijskem gospodarstvu iz tega podukrepa lahko znaša največ 1.000 EUR na leto na kmetijsko gospodarstvo.

Vlogo za pomoč v okviru tega ukrepa predloži nosilec kmetijskega gospodarstva oziroma pooblaščena oseba, ki jo pooblastijo vsi nosilci kmetijskih gospodarstev, ki so vključeni v skupno naložbo.

*\*Natančnejši seznam zahtevanih prilog je del razpisnega obrazca Ukrepa 1.2.*

**B. *DE MINIMIS* POMOČI**

UREDBA ŠT. 1407/2013/ EU

**Splošne določbe, ki se nanašajo za ukrepe pomoči »de minimis«**

(1) Do pomoči *de minimis* niso upravičena podjetja iz sektorjev:

* ribištva in akvakulture,
* primarne proizvodnje kmetijskih proizvodov iz seznama v Prilogi I k Pogodbi o

delovanju Evropske unije,

* predelave in trženja kmetijskih proizvodov iz seznama v Prilogi I k Pogodbi o delovanju Evropske unije v naslednjih primerih:
  + 1. če je znesek pomoči določen na podlagi cene ali količine zadevnih proizvodov, ki so kupljeni od primarnih proizvajalcev ali jih zadevna podjetja dajo na trg,
    2. če je pomoč pogojena s tem, da se delno ali v celoti prenese na primarne proizvajalce.

(2) Pomoč ne bo namenjena izvozu oziroma z izvozom povezani dejavnosti v tretje države ali države članice, kot je pomoč, neposredno povezana z izvoženimi količinami, z ustanovitvijo in delovanjem distribucijske mreže ali drugimi tekočimi izdatki, povezanimi z izvozno dejavnostjo.

* + - * 1. Pomoč ne bo pogojena s prednostno rabo domačih proizvodov pred uvoženimi.
        2. Do finančnih spodbud niso upravičeni tisti subjekti, ki nimajo poravnanih zapadlih obveznosti do občine ali do države.
        3. Do sredstev za razvoj niso upravičena mikro in majhna podjetja, ki so po Zakonu o finančnem poslovanju, postopkih zaradi insolventnosti in prisilnem prenehanju (Uradni list RS, št. 13/14 – uradno prečiščeno besedilo) v prisilni poravnavi, stečaju ali likvidaciji ter so kapitalsko neustrezna, kar pomeni, da je izguba tekočega leta skupaj s prenesenimi izgubami dosegla polovico osnovnega kapitala družbe.
        4. Skupna vrednost pomoči, dodeljena istemu upravičencu oziroma enotnemu podjetju na podlagi pravila »de minimis« v skladu z Uredbo Komisije (ES) št. 1407/2013 z dne 18. decembra 2013 o uporabi členov 107 in 108 Pogodbe o delovanju Evropske unije pri pomoči *de minimis*  (Uradni list EU L  352, 24.12.2013) ne sme preseči 200.000,00 EUR (v primeru podjetij, ki delujejo v komercialnem cestnem tovornem prometu, znaša zgornja dovoljena meja pomoči 100.000,00 EUR) v obdobju zadnjih treh proračunskih let, ne glede na obliko in namen pomoči ter ne glede na to, ali se pomoč dodeli iz sredstev države, občine ali Unije.
        5. Če je podjetje dejavno v sektorjih iz prvega odstavka ter je poleg tega dejavno v enem ali več sektorjih, ali opravlja še druge dejavnosti, ki sodijo na področje uporabe Uredbe Komisije (ES) št. 1407/2013, se ta uredba uporablja za pomoč, dodeljeno v zvezi s slednjimi sektorji ali dejavnostmi, če podjetje na ustrezen način, kot je ločevanje dejavnosti ali razlikovanje med stroški, zagotovi, da dejavnosti v sektorjih, ki so izključeni iz področja uporabe te uredbe, ne prejemajo pomoči *de minimis* na podlagi Uredbe Komisije (ES) št. 1407/2013.

**Kumulacija de minimis pomoči**

1. Pomoč *de minimis* se ne sme kumulirati z državno pomočjo v zvezi z istimi upravičenimi stroški ali državno pomočjo za isti ukrep za financiranje tveganja, če bi se s takšno kumulacijo presegla največja intenzivnost pomoči ali znesek pomoči.
2. Pomoč *de minimis*, dodeljena v skladu z Uredba Komisije (EU) št. 1407/2013, se lahko kumulira s pomočjo *de minimis*, dodeljeno v skladu z Uredbo Komisije (EU) št. 360/2012 do zgornje meje, določene v uredbi št. 360/2012.
3. Pomoč *de minimis*, dodeljena v skladu z Uredba Komisije (EU) št. 1407/2013, se lahko kumulira s pomočjo *de minimis*, dodeljeno v skladu z drugimi uredbami *de minimis* do ustrezne zgornje meje (200.000 oz 100.000 EUR).

**Obveznosti prejemnika pomoči in občine**

1. Prejemnik podpore mora imeti za nakazilo dodeljenih sredstev odprt transakcijski račun v Republiki Sloveniji.
2. Prejemnik mora k vlogi predložiti:

* pisno izjavo o vseh drugih pomočeh *de minimis*, ki jih je upravičenec oziroma enotno podjetje prejelo na podlagi te ali drugih uredb *de minimis* v predhodnih dveh in v tekočem proračunskem letu;
* pisno izjavo o drugih že prejetih (ali zaprošenih) pomočeh za iste upravičene stroške in zagotovilo, da z dodeljenim zneskom pomoči *de minimis*, ne bo presežena zgornja meja *de minimis* pomoči ter intenzivnosti pomoči po drugih predpisih;
* seznam podjetij, s katerimi je povezan, tako da se preveri skupen znesek že prejetih de minimis pomoči za vsa, z njim povezana podjetja;
* izjavo o ločitvi dejavnosti oziroma stroškov vezano na sedmi odstavek splošnih določb *de minimis*.

1. Občina bo s sklepom pisno obvestila prejemnika:

* da je pomoč dodeljena po pravilu *de minimis* v skladu z Uredbo Komisije (EU) št. 1407/2013 z dne 18. decembra 2013 o uporabi členov 107 in 108 Pogodbe o delovanju Evropske unije pri pomoči *de minimis* (Uradni list EU L 352, 24.12.2013),
* o odobrenem znesku *de minimis* pomoči.

**B. *UKREP 6: POMOČ ZA GRADNJO IN OBNOVO GOZDNIH VLAK***

1. **Višina razpisanih sredstev** je 4.000 EUR, ukrep se izvede v okviru proračunske postavke 0411049.
2. **Namen/cilj ukrepa** je zagotoviti dostopnost do gozdnih zemljišč v območjih, kjer ni zgrajenih gozdnih cest in s tem zagotoviti možnosti za gospodarjenje z gozdovi. Gozdne vlake načrtuje Zavod za gozdove v sodelovanju z lastnikom gozda in v tem okviru zagotovi tudi prenos načrtovane trase na teren.
3. **Upravičeni stroški:**

– delo z bagrom ali rovokopačem (žlica ali udarno kladivo).

1. **Intenzivnost pomoči:**

– do 50 % upravičenih stroškov.

Najvišji skupni znesek dodeljene pomoči za izvedbo tega ukrepa je 500 EUR na lastnika gozda oziroma kmetijsko gospodarstvo na leto.

1. **Upravičenci do pomoči:**

Kmetijska gospodarstva, vpisana v register kmetijskih gospodarstev z območja Občine Dobrepolje, ki imajo v lasti najmanj 2 ha gozdnih zemljišč na območju občine.

1. **Pogoji za pridobitev sredstev\*:**

– elaborat gozdnih vlak s strani pristojne OE Zavoda za gozdove RS,

– soglasja vseh lastnikov gozdnih parcel, preko katerih poteka gozdna vlaka,

– predračun stroškov,

– drugi pogoji, opredeljeni z razpisom.

*\*Natančnejši seznam zahtevanih prilog je del razpisnega obrazca Ukrepa 6.*

**C. *OSTALI UKREPI OBČINE***

**C. *UKREP 7: ŠTIPENDIRANJE BODOČIH NOSILCEV KMETIJ***

1. **Višina razpisanih sredstev** je 800 EUR, ukrep se izvede v okviru proračunske postavke 0411040.
2. **Namen ukrepa:**

Namen ukrepa je finančna pomoč pri izobraževanju dijakov in študentov kmetijskih programov, ki so predvideni za naslednike kmetij.

1. **Pogoji za pridobitev pomoči:**

Upravičenci predložijo naslednjo dokumentacijo:

* izjavo, da bo prosilec\* prevzemnik kmetije;
* kopijo zadnjega šolskega spričevala;
* potrdilo o katastrskem dohodku prosilca\*;
* potrdilo o višini prejemanja štipendije (če jo prosilec\* prejema).

1. **Dodatni pogoji za pridobitev sredstev**

Prednost pri dodelitvi sredstev imajo prosilci\*, katerih edini vir dohodka izhaja iz kmetijske dejavnosti in prosilci z manjšimi dohodki na družinskega člana.

1. **Upravičenci do pomoči:**

* udeleženci izobraževanja kmetijskih programov, ki so predvideni za naslednike kmetijskih gospodarstev s sedežem na območju občine.

1. **Finančne določbe:**

* do 500€ /dijaka ali študenta v tekočem letu.

*\*Vlagatelj vloge je v imenu dijaka/ študenta nosilec kmetijskega gospodarstva.*

**C. *UKREP 8: DRUGI UKREPI***

*SOFINANCIRANJE NEPROFITNIH AKTIVNOSTI IN MATERIALNIH STROŠKOV DRUŠTEV OZIROMA ZDRUŽENJ S PODROČJA KMETIJSTVA, GOZDARSTVA IN PODEŽELJA*

1. **Višina razpisanih sredstev** je 4.300 EUR, ukrep se izvede v okviru proračunske postavke 0411037.
2. **Cilj ukrepa:**

Omogočanje programov dela navedenih društev in združenj.

1. **Upravičeni stroški so:**

* stroški povezani s predstavitvijo oziroma promocijo dejavnosti društva, pomembne za razvoj kmetijstva, gozdarstva in podeželja, kot so splošna predavanja, tečaji, krožki, strokovne ekskurzije, seminarji, udeležbe na posvetih, okrogle mize ipd.,
* stroški povezani z organizacijo in izvedbo različnih aktivnosti društev oziroma združenj, ki prispevajo k prepoznavnosti občine kot so priprava gradiv, zloženk, objave v medijih, organizacija samostojnih prireditev ipd.,
* stroški povezani z organizacijo in izvedbo različnih aktivnosti, ki izhajajo iz ohranjanja kulturne in tehnične dediščine kmetijstva in podeželja kot prikazi tradicionalih domačih obrti in običajev, tehnične dediščine, delavnice dobre prakse ali same predstavitve, razstave, tekmovanja ipd.,
* stroški povezani s sodelovanjem in predstavitvijo društev in združenj na prireditvah lokalnega, regionalnega, državnega ali mednarodnega pomena ter na prireditvah drugih društev oziroma združenj in organizacij,
* materialni stroški povezani z izvedbo programov društev oziroma združenj.

1. **Pogoji za pridobitev/ dokumentacija\*:**

* finančno in vsebinsko ovrednoten letni program dela društva oziroma združenja,
* seznam članov.

1. **Pod predmet podpore za zagotavljanje tehnične pomoči spadajo:**

* usposabljanje in izobraževanje kmetov v okviru društvene dejavnosti,
* izobraževanje, usposabljanje in informiranje kmetov in članov njihovih družin, nadomeščanje kmeta, kmetovega partnerja med boleznijo in dopustom.

1. **Upravičenci do sredstev (izvajalci tehnične podpore) so:**

* registrirana stanovska in interesna združenja in zveza, ki delujejo na področju kmetijstva, gozdarstva in prehrane na območju občine ali regije,
* organizacije, ki so registrirane za izvajanje tehnične pomoči na področju kmetijstva na območju občine ali regije.

Upravičenci morajo k vlogi predložiti letni program dela in dokazila, zahtevana z javnim razpisom.

1. **Finančne določbe/ intenzivnost pomoči:**

* do 50% upravičenih stroškov.

Društvo ali interesno združenje lahko prejmejo največ do 1.000 EUR za tekoče leto.

*\*Natančnejši seznam zahtevanih prilog je del razpisnega obrazca Ukrepa 8.*

1. **RAZPISNA DOKUMENTACIJA**
2. Razpisna dokumentacija javnega razpisa na področju kmetijstva vsebuje:

* Razpisni obrazec 1/ Ukrep 1, Vzorec ovojnice, Zahtevek za izplačilo sredstev
* Razpisni obrazec 2/ Ukrep 6, Vzorec ovojnice, Zahtevek za izplačilo sredstev
* Razpisni obrazec 3/ Ukrep 7, Vzorec ovojnice, Zahtevek za izplačilo sredstev
* Razpisni obrazec 4/ Ukrep 8, Vzorec ovojnice, Zahtevek za izplačilo sredstev

*Razpisni obrazec: I. Podatki o vlagatelju, II. Podatki o naložbi (Ukrep 1, 6 in 8), III. Izjave vlagatelja ter IV. Priloge (seznam).*

1. Javni razpis in razpisna dokumentacija sta dostopna na spletni strani občine <http://dobrepolje.si/razpis>, prav tako se vso razpisno dokumentacijo v analogni obliki osebno pridobi na vložišču občine v času uradnih ur.
2. Zainteresirani lahko pridobijo informacije v času uradnih ur občine na tel. št. 01/788 02 84. Kontaktna oseba je Nevenka Grm Gregorič.

Prijavitelj mora oddati v celoti izpolnjeno prijavo oziroma vlogo na ustreznih (predloženih) obrazcih v slovenskem jeziku, vključno z podpisanimi izjavami.

Poleg izpolnjenih obrazcev, mora prijavitelj priložiti tudi vse zahtevane priloge, ki so navedene v seznamu posameznega razpisnega obrazca.

1. **ROK IN NAČIN PRIJAVE**
2. Rok za oddajo prijav je 29. september 2017.
3. Način prijave:

* Vlagatelj vloži vlogo na naslov: Občina Dobrepolje, Videm 35, 1312 Videm-Dobrepolje.
* Vlagatelj lahko odda vlogo priporočeno po pošti ali osebno na sedežu občine, pri čemer mora biti v primeru osebne oddaje, vloga oddana najkasneje do 29. septembra, do 11. ure.
* Vlagatelj mora vlogo oddati v zaprti in ustrezno opremljeni ovojnici tako, da bo na njej nalepljen izpolnjen »Vzorec ovojnice« iz priloge ukrepov tega razpisa ter datum in čas (ura in minuta) oddaje vloge s strani vložišča občine, če je vloga oddana osebno na sedežu občine.   
  V primeru oddaje vloge priporočeno po pošti pa se šteje za datum oddaje podatek, ko je bila vloga oddana na pošto.

1. **POGOJI PRIJAVE**
2. Projekt ne sme biti začet za:
   * Ukrep 1 - pred datumom predložitve vloge za pomoč na javni razpis na področju kmetijstva;
   * Ukrep 6 - pred 25.08.2017;
   * Ukrep 7 in 8 - pred 01.01.2017.
3. Vsa dokumentacija ter priloge se morajo glasiti na prijavitelja, ukrep in prijavljen program/ projekt.
4. Vloga mora biti čitljivo napisana v slovenskem jeziku, finančni zahtevek pa prikazan v EUR.
5. **OBRAVNAVA VLOG IN DODELITEV SREDSTEV**
6. Po izteku razpisnega roka strokovna komisija odpre vloge po vrstnem redu prispetja.

* Vloge, ki bodo vložene s strani vlagatelja, ki ni upravičen do sofinanciranja programov in projektov na področju kmetijska v Občini Dobrepolje po posameznih ukrepih, bodo zavržene in se ne bodo obravnavale ter se bodo vrnile prijaviteljem.
* V kolikor ovojnica vlagatelja ne bo ustrezno izpolnjena oziroma ne bo vsebovala zahtevanih podatkov, bo strokovna komisija vlogo odprla ter jo zavrgla, če iz vsebine vloge ne bo mogoče ugotoviti namena prijave in prijavitelja.
* Nepopolne vloge, bo komisija v roku 8 dni od posameznega odpiranja vlog pisno pozvala k dopolnitvi.
* Vloge, ki jih vlagatelj v zahtevanem roku 8 dni od dneva prejema obvestila ne dopolni ali jih neustrezno dopolni, bodo kot **nepopolne zavržene**.
* Vloge, ki bodo prispele prepozno, se bodo **zavrgle.**
* Vloge, ki ne bodo ustrezale razpisnim pogojem, bodo kot **neutemeljene zavrnjene.**
* Komisija bo enakovredno obravnavala vse popolne vloge, ki bodo prispele pravočasno oziroma bodo dopolnjene v predpisanem roku.

1. O dodelitvi sredstev upravičencem, na predlog strokovne komisije, ki je imenovana s strani župana, odloča pooblaščena oseba. Sklep bo prosilcem posredovan v 30-ih dneh po odločitvi.
2. Zoper odločitev pooblaščene osebe lahko upravičenec vloži pritožbo županu v roku 8 dni od prejema sklepa. Odločitev župana je dokončna.
3. Medsebojne obveznosti med občino in prejemnikom pomoči se uredijo s pogodbo.
4. Datum dodelitve pomoči je datum pravnomočnosti sklepa o dodelitvi sredstev.
5. Višina dodeljenih sredstev je ob upoštevanju razpisnih pogojev v okviru posameznega ukrepa odvisna od razpoložljivih sredstev in števila vlog prosilcev.
6. **ZAHTEVKI**
7. Rok za oddajo zahtevkov je 30.11.2017.
8. Način oddaje zahtevka:

* Vlagatelj vloži zahtevek z vsemi obveznimi dokazili in z izpolnjenim vzorcem »Zahtevek za izplačilo sredstev« na naslov: Občina Dobrepolje, Videm 35, 1312 Videm-Dobrepolje.
* Vlagatelj odda zahtevek osebno na sedežu občine, pri čemer mora biti vloga oddana najkasneje do 30. novembra, do 11. ure.

1. Sredstva sofinanciranja iz proračuna občine se upravičencem izplačajo na podlagi zahtevkov posameznega upravičenca. Zahtevek mora vsebovati naslednjo dokumentacijo:
   * dokazila o plačilu obveznosti (račun/ situacija in potrdilo/ dokazilo o plačanem računu);
   * druga dokazila, določena z javnim razpisom oziroma naročilom (poročilo oziroma dokazilo o opravljenem delu oziroma storitvi, dokazilo o izvedbi nadzornih ukrepov …).

*Pri oddaji zahtevkov je potrebno preveriti upravičene stroške posameznega ukrepa, ker neupravičeni stroški s strani Občine Dobrepolje ne bodo sofinancirani!*

1. Iz dokazil mora biti razviden ukrep, naslov prijavljenega programa oziroma projekta, dokazila pa se morajo glasiti na prijavitelja.

Številka: 41010-0006/2017-01

Datum: 25.08.2017

Občina Dobrepolje

Župan

Janez Pavlin l.r.